KOMISSION ASETUS (ETY) N:o 2120/71, annettu 1 päivänä lokakuuta 1971, enimmäismääräajan vahvistamisesta interventioelinten varastointikustannusten korvaamiselle sokerialan varastointikustannusten korvausjärjestelmän mukaisesti



Virallinen lehti nro L 222 , 02/10/1971 s. 0014 - 0014

Suomenk. erityispainos Alue 3 Nide 4 s. 0037

Tanskank. erityispainos: Sarja I Alue 1971(III) s. 0743

Ruotsink. erityispainos Alue 3 Nide 4 s. 0037

Englannink. erityispainos: Sarja I Alue 1971(III) s. 0832

Kreikank. erityispainos: Luku 03 Nide 7 s. 0062

Espanjank. erityispainos: Luku 03 Nide 5 s. 0092

Portugalink. erityispainos: Luku 03 Nide 5 s. 0092



KOMISSION ASETUS (ETY) N:o 2120/71, annettu 1 päivänä lokakuuta 1971, enimmäismääräajan vahvistamisesta interventioelinten varastointikustannusten korvaamiselle sokerialan varastointikustannusten korvausjärjestelmän mukaisesti EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on viimeksi muutettuna asetuksella (ETY) N:o 1060/71(2), ja erityisesti sen 8 artiklan 3 kohdan, sekä katsoo, että sokerialan varastointikustannusten korvausta koskevista yleisistä säännöistä 18 päivänä kesäkuuta 1968 annetussa neuvoston asetuksessa (ETY) N:o 750/68(3), sellaisena kuin se on viimeksi muutettuna asetuksella (ETY) N:o 152/71(4), säädetään erityisesti, että varastointikustannusten korvaamiseen tarvittava rahamäärä saadaan sokerinvalmistajilta perittävästä maksusta; saman asetuksen 2 artiklan 3 kohdassa säädetään, että interventiotoimenpiteiden kohteeksi joutuneen sokerin varastoinnista interventioelimille aiheutuneiden kustannusten korvaaminen rajoittuu tiettyyn enimmäismääräaikaan, interventioelinten sokerin ostojen soveltamista koskevista yksityiskohtaisista säännöistä 18 päivänä kesäkuuta 1971 annetussa komission asetuksessa (ETY) N:o 1280/71(5) säädetään interventioon tarjotun sokerin osalta, että myyjien ja interventioelinten on tehtävä sopimus sen varastoinnista; mainitun asetuksen 7 artiklassa säädetään tietyistä enimmäismääräajoista näiden varastointisopimusten voimassaololle; kyseiselle korvaamiselle olisi vahvistettava enimmäismääräaika siten, että yhtäältä otetaan huomioon se ajanjakso, joksi varastointisopimus on mahdollista määrätä tehtäväksi, ja toisaalta interventiotoimenpiteen kohteena olevan sokerin myymiseen tavanomaisesti kuluva aika, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvausjärjestelmän mukaisesti toteutettava asetuksen (ETY) N:o 750/68 2 artiklan 3 kohdassa tarkoitettu interventioelinten varastointikulujen korvaaminen rajataan ajanjaksolle, joka käsittää kyseisen sokerin alustavan maksamisen ja asetuksen (ETY) N:o 1280/71 7 artiklan 2 kohdan a ja b alakohdassa ja 3 kohdassa säädetyn varastointisopimusten enimmäisvoimassaoloajan päättymisen välisen ajan jatkettuna kahdella kuukaudella. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Se tulee voimaan 1 päivänä heinäkuuta 1971. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä lokakuuta 1971. Komission puolesta Puheenjohtaja Franco M. MALFATTI (1) EYVL N:o 308, 18.12.1967, s. 1 (2) EYVL N:o L 115, 27.5.1971, s. 16 (3) EYVL N:o L 137, 21.6.1968, s. 4 (4) EYVL N:o L 22, 28.1.1971, s. 1 (5) EYVL N:o L 133, 19.6.1971, s. 34